આ અંગે મળતી માહિતી અનુસાર મહુવા તાલુકાના ઢુંઢેસા ગામે રહેતી 75 વર્ષીય કંચનબેન ભાણાભાઈ હળપતિ પોતાના ત્રણ દીકરાઓને ત્યાં એક એક માસ વરફરતી રહે છે. રવિવારના રોજ કંચનબેન પોતાના નાના દીકરા અજયભાઈના ઘરે જવાના હતા. તેઓ રોડ પરથી પસાર થઈ રહ્યા હતા. તે સમયે પૂરઝડપે આવતી એક આઈ ટેન કાર નંબર જીજે 5 જેકે 4804 ના ચાલક વિકી મુકેશ પટેલ (રહે ડિંડોલી, સુરત)એ કંચનબેનને અડફેટમાં લેતા તે નીચે પડી ગઈ હતી. ગંભીર રીતે ઘાયલ થઈ જતાં તેણીને તાત્કાલિક બારડોલીની સરદાર સ્મારક હોસ્પિટલમાં ખસેડવામાં આવતા સારવાર મળે તે પહેલા જ તેનું મોત નીપજયું હતું. ઘટના અંગે પોલીસે વિકી પટેલ વિરુદ્ધ ગુનો નોંધી તપાસ હાથ ધરી છે.